Torre Europa (Mülhausen)

La Torre Europa és un gratacel de formigó armat, principalment d'ús residencial, situat al centre de la ciutat de Mülhausen al departament de l'Alt Rin, França. La construcció va començar el 1969 i va finalitzar el 1972. La seva forma triangular simbolitza, entre altres coses, la regió de Mülhausen, una zona d'unió de tres països europeus: Alemanya, França i Suïssa. Història La torre, amb François Spoerry com a arquitecte, es va començar a l'abril de 1969. La seva construcció es va completar a finals de 1972 i va ser inaugurada per l'alcalde Émile Muller el maig de 1973 esdevenint un símbol de modernitat. El projecte inicial, del 1965, preveia una alçària de 130 m per tal de superar la Torre Pirelli de Milà, que era el gratacel més alt del "Mercat Comú Europeu" en aquell moment. Davant del cost addicional relacionat amb els estàndards de seguretat per a edificis de més de 100 m, l'alçària es va "reduir" als 100 m (sobre rasant). El 2 de juny de 2008 es va declarar un incendi en una obra en construcció al voltant de la torre a causa de l'explosió d'una bombona de gas. I un altre incendi es va produir el 16 de gener de 2010, cap a les 10 del matí, en un apartament del 7è pis de la torre, però ningú va resultar-ne ferit. L'edifici de propietat privada, requereix una renovació important, que inclou l'adaptació a les normes i la millora del sistema de calefacció, cosa que és costosa. La terrassa panoràmica situada dalt de tot ha estat tancada al públic durant diversos anys i el restaurant panoràmic giratori, un punt de referència de la ciutat que sovint es menciona a les guies turístiques, va tancar l'abril de 2014. Reobert sota una nova direcció, renovat i rebatejat com a Ciel d'Europe, va tornar a obrir el 24 d'octubre de 2016, però ja no gira, ja que el mecanisme d'accionament està trencat. El restaurant va a tornar a tancar el 2018 i des de llavors està a l'espera d'un nou operador. L'ajuntament de Mülhausen, propietari del restaurant des del 2019, va anunciar la represa de les obres a l'octubre del 2023 i s'espera que el restaurant panoràmic torni a obrir en algun moment de l'any 2025. Característiques Es tracta de l'edifici més alt de Mülhausen i d'Alsàcia. L'edifici amb 37 nivells, 36 dels quals són sobre rasant, l'estructura alberga 180 apartaments i estudis. Compta amb cinc ascensors, que garanteixen un accés ràpid. 1 planta soterrani 1 planta baixa inferior (accés des del Boulevard de l'Europe) 1 planta baixa superior (abans s'hi accedia des de la Place de l'Europe) 2 plantes laterals 1 planta especial (cellers) 28 plantes estàndard (plantes 1 a 28). Amb 180 apartaments i estudis. 1 planta d'arribada la terrassa (planta 29). Aquesta planta dóna accés a una gran terrassa de 550 m² situada a 92 metres del terra.Ha estat tancada al públic des de mitjans dels anys vuitanta després de nombrosos suïcidis. 1 planta d'administració del restaurant (planta 30) 1 planta de restaurant panoràmic, originàriament giratori (planta 31). La seva planta en forma de corona, situada a 97 metres del terra, completava una rotació completa cada 75 minuts, oferint vistes panoràmiques de l'àrea metropolitana de Mülhausen, així com de la serralada dels Vosges, la plana d'Alsàcia, la Selva Negra, la regió de Sundgau, la serralada del Jura i, en un dia clar, fins i tot els Alps. Avui dia, el mecanisme d'accionament giratori de la planta ja no funciona. A la teulada del restaurant (a 100 m del terra) hi ha un conjunt d'antenes, la més alta de les quals es troba a 112 m del terra segons l'ANFR (Agència Nacional de Freqüències). L'alçària total de l'estructura de formigó és de 107 m (inclosa una fonamentació de formigó de gairebé 4 m de gruix i un soterrani). L'alçària sobre el terra de l'estructura de formigó és de 100 m. L'alçària fins a la part superior de l'antena és de 112 m. Consta de 180 apartaments i estudis, cadascun dels 28 pisos estàndard ofereix sis unitats, excepte un cada set pisos. Està equipat amb cinc ascensors que viatgen a 3 m/s: Un ascensor d'alta capacitat que serveix tots els pisos fins al pis 29. Dos ascensors de capacitat mitjana que serveixen els pisos superiors. Dos ascensors de capacitat mitjana que serveixen els pisos inferiors. El sisè ascensor, amb una petita capacitat, proporciona una connexió a una velocitat d'1 m/s entre els pisos 29 i 31 (terrassa i restaurant). Referències